KALI terakhir nama Robert Pattinson meledak adalah ketika dia membintangi lima filem Twilight. Lakonannya dalam filem lain kurang menyerlah. Begitupun tidak bermakna pengaruhnya terus tenggelam.
Pattinson dilantik rumah fesyen antarabangsa, Dior sebagai penghias kempen koleksi Black Carpet musim Luruh Dior Homme 2017. Penglibatan aktor ini bersama Dior juga bukanlah asing.
Berdasarkan imej yang dikongsi Dior, Pattinson kelihatan semakin tampan meskipun bakal menginjak 31 tahun Mei depan. Bahasa wajahnya juga membuktikan semangat puntianak bernama Edward Cullen masih berbisa.